Document ID: /roh_data/filtered/fineweb-2-filterrobots_roh.jsonl.gz/59709

50 milliuns umans, cunzunt pasturs e purs, sajan dependent dal tuttafatg da l'agid internaziunal. La Chadaina da fortuna ha gia realisà quatter projects d'agid d'urgenza. Ussa mancan ils daners per ulteriurs projects.
La Chadaina da fortuna vul cun las donaziuns segirar il surviver la populaziun pertutgada cun reparter mangiativas. En pli duain ils umans er esser preparads meglier per ulteriurs ristgs climatics. Concret va quai per segirar l’access a l'aua, scriva la fundaziun.
Autras mesiras cumpiglian la repartiziun da semenza, programs da scolaziun d’agricultura e la construcziun da bigls e pumpas da filter per funtaunas. Plinavant duain ils umans vegnids sustegnids d’avair er autras funtaunas d’entrada.
RR novitads 06:00
El Niño
El Niño è in fenomen meteorologic che sa furma en il Pacific tropic: Las temperaturas da l’aua creschan excepziunalmain fitg e questa chalira fluescha vers l’ost. En consequenza datti diluvis a la costa pacifica da l’America dal Sid, en la regiun Asia dal Sidost-Australia sitgiras desastrusas – il clima cupitga en in cuntrari extrem.